ธพว.เทหมื่นล้านอุ้มเอสเอ็มอีท่องเที่ยว
กรุงไทย เปิดเซฟ 1.1 ล้านล้านบาทให้กู้น.ส.นารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) เปิดเผยว่าโควิด-19 ส่งผลกระทบต่อการดำเนินธุรกิจของเอสเอ็มอี โดยเฉพาะธุรกิจท่องเที่ยวและเกี่ยวเนื่อง เป็นกลุ่มที่ได้รับผลกระทบโดยตรง มียอดขายลดลง ธุรกิจเกิดการสะดุด บางรายธุรกิจหยุดชะงัก ธพว.จึงได้ออกโครงการสินเชื่อเพื่อช่วยเหลือ คือ สินเชื่อรายเล็ก Extra Cash วงเงินรวม 10000 ล้านบาท เพื่อมาช่วยเสริมสภาพคล่อง แบ่งเบาภาระค่าใช้จ่ายให้แก่เอสเอ็มอีท่องเที่ยวรายเล็กโดยเฉพาะสินเชื่อดังกล่าวมีกลุ่มเป้าหมาย คือ ผู้ประกอบการนิติบุคคลที่มีรายได้ไม่เกิน 30 ล้านบาทต่อปี ได้แก่ ธุรกิจทัวร์ บริษัทนำเที่ยว ธุรกิจสปา ธุรกิจขนส่งที่เกี่ยวเนื่อง ได้แก่ รถทัวร์ รถบัส รถตู้ รถแท็กซี่ เรือนำเที่ยว รถเช่า เป็นต้น โรงแรม ห้องพัก และร้านอาหาร โดยเปิดโอกาสทั้งลูกค้าเดิมของ ธพว. และลูกค้ารายใหม่ คิดดอกเบี้ยต่ำพิเศษโดย 2 ปีแรก 3% ต่อปี ปีที่ 3-5 คิดดอกเบี้ยเงินกู้ขั้นต่ำ (MLR)+1% ต่อปี มีจุดเด่นผ่อนชำระนานสูงสุด 5 ปี วงเงินกู้สูงสุด 3 ล้านบาทต่อราย ไม่ต้องมีหลักทรัพย์ค้ำประกัน เปิดรับคำขอกู้ไปจนถึงวันที่ 30 ธ.ค. นี้นายผยง ศรีวณิช กรรมการผู้จัดการใหญ่ ธนาคารกรุงไทย จำกัด (มหาชน) กล่าวว่า ธนาคารได้เพิ่มมาตรการช่วยเหลือลูกค้าที่มีสถานะชำระปกติ ทั้งรายย่อยและลูกค้าธุรกิจ เพื่อให้สามารถดำเนินธุรกิจต่อไปได้ 5 มาตรการ ครอบคลุมทั้งลูกค้ารายย่อย ลูกค้าธุรกิจ วงเงินช่วยเหลือ 1.12 ล้านล้านบาท สามารถติดต่อเข้าร่วมมาตรการต่างๆ ผ่านเว็บไซต์ krungthai.com/covid19 หรือ Krungthai Contact Center โทร. 0-2111-1111ทั้งนี้ 1 ใน 5 มาตรการดังกล่าว ได้เน้นช่วยเหลือลูกค้าธุรกิจที่มีวงเงินสินเชื่อไม่เกิน 500 ล้านบาท โดยจะสนับสนุนสินเชื่อใหม่ (ซอฟต์โลน) เพื่อเสริมสภาพคล่อง วงเงินกู้สูงสุดไม่เกิน 20% ของยอดหนี้คงค้าง ณ วันที่ 31 ธ.ค.2562 ระยะเวลากู้สูงสุด 5 ปี ดอกเบี้ย 2 ปีแรก 2% ต่อปี พักชำระเงินต้นสูงสุด 12 เดือน ไม่ต้องชำระดอกเบี้ย 6 เดือนแรก ขณะที่ธุรกิจขนาดใหญ่ เช่น ธุรกิจการบิน โรงแรม การท่องเที่ยว ขนส่ง อสังหาริมทรัพย์ อุตสาหกรรมการผลิตสินค้าทั่วไป จะให้ความช่วยเหลือลูกค้าตามระดับที่ได้รับผลกระทบของโควิด-19 ที่เหมาะสมกับความต้องการ เช่น ขยายเวลาชำระหนี้ ปรับเงื่อนไขให้เหมาะสม เพื่อให้ธุรกิจเดินต่อไปได้.
โควิด-19 ส่งผลกระทบต่อการดำเนินธุรกิจของเอสเอ็มอี โดยเฉพาะธุรกิจท่องเที่ยวและเกี่ยวเนื่อง เป็นกลุ่มที่ได้รับผลกระทบโดยตรง มียอดขายลดลง
ธนาคารพัฒนาวิสาหกิจขนาดกลางและขนาดย่อมแห่งประเทศไทย,ธพว.,เอสเอ็มอี,SME,สินเชื่อรายเล็ก Extra Cash,โควิด-19,ข่าววันนี้